polyglot-tagger/wikipedia-language-snippets-filtered huggingface dataset:
ગુજરાત ટેકનોલોજીકલ યુનિવર્સિટી એ ગુજરાતની ઇજનેરી, ફાર્મસી અને મેનેજમેન્ટ કૉલેજોની નિયામક સરકારી યુનિવર્સિટી છે. આ યુનિવર્સિટીની સ્થાપના ૧૬ મે ૨૦૦૭ના દિવસે થઈ અને તેનું સંચાલન રાજ્ય સરકાર દ્વારા કરવામાં આવે છે. ઈજનેરી કોલેજો જેમ કે જી.એચ. પટેલ કોલેજ ઓફ એન્જીનીયરીંગ એન્ડ ટેક્નોલૉજી, બિરલા વિશ્વકર્મા મહાવિદ્યાલય અને લાલભાઈ દલપતભાઈ કૉલેજ ઓફ એન્જિનિયરિંગ અને વિશ્વકર્મા ગવર્નમેન્ટ એન્જિનિયરિંગ કૉલેજ જીટીયુનો ભાગ છે.
અગાઉ, ગુજરાત યુનિવર્સિટી ગુજરાત રાજ્યની મુખ્ય યુનિવર્સિટી હતી, અને ગુજરાતની તકનીકી કૉલેજ સહિતની તમામ કૉલેજોની નિયામક હતી. રાજ્યમાં તકનીકી શિક્ષણને વધુ કાર્યક્ષમ અને વ્યવસ્થિત બનાવવા માટે, રાજ્ય સરકારે જીટીયુની રચના કરી. જીટીયુ શિયાળુ પરીક્ષાઓના પરિણામો ફેબ્રુઆરીથી એપ્રિલ સુધી અને ઉનાળાના પરીક્ષાઓના પરિણામો જુનથી ઑગસ્ટ સુધી જાહેર કરે છે.
જીટીયુ પદવિકા, સ્નાતક અને સ્નાતકોત્તર, અને ડોક્ટરેટ જેવી પદવીઓ આપતા અભ્યાસક્રમો ચલાવે છે. તે સાથે મેનેજમેન્ટ અને ફાર્મસી અને એમ.સી. એ.ના પણ અભ્યાસક્રમો ચલાવે છે.
મુંબઈના વિલે પાર્લેમાં એસ. એમ. રાવ નામના એક ડૉક્ટર રહેતા હતા, જેમને બી. આર. આંબેડકર સાથે ગાઢ સંબંધ હતા. આંબેડકર જ્યારે પણ દિલ્હીથી મુંબઈ આવતા ત્યારે તેઓ ઘણીવાર ડૉક્ટરને મળવા જતા હતા. શારદા કબીર પણ ડૉ. રાવ સાથે પારિવારીક સંબંધો હોવાથી ઘણી વાર તેમના ઘરે જતા હતા. એક દિવસ બાબાસાહેબ આંબેડકર દિલ્હીથી આવ્યા તે સમયે ડો.શારદા કબીર પણ ત્યાં હાજર હતા. ડૉ. રાવે આંબેડકર સાથે તેમની ઔપચારિક ઓળખ કરાવી હતી. બાબાસાહેબ તે સમયે વાઇસરોયની એક્ઝિક્યુટિવ કાઉન્સિલમાં શ્રમ પ્રધાન હતા. ડૉ. શારદા, ડૉ. આંબેડકરના અદ્‌ભૂત વ્યક્તિત્વથી પ્રભાવિત થયા હતા. પોતાની પ્રથમ મુલાકાતમાં તેમને સમજાયું કે ડૉ. આંબેડકર એક અસાધારણ અને મહાન વ્યક્તિ છે, આ પ્રથમ બેઠકમાં આંબેડકરે સહાનૂભૂતિથી કબીર વિશે પૂછપરછ કરી હતી. તેનું કારણ એ હતું કે તેઓ મહિલાઓની પ્રગતિ પર કામ કરી રહ્યા હતા. આંબેડકરે તેમને અભિનંદન પાઠવ્યા હતા. આ બેઠકમાં બૌદ્ધ ધર્મ વિશે પણ ચર્ચા થઈ હતી.
સવિતા આંબેડકર એક તેજસ્વી વિદ્યાર્થીની હતા. તેમનું પ્રારંભિક શિક્ષણ પુણેમાં પૂર્ણ થયું હતું. ત્યારબાદ, ૧૯૩૭ની આસપાસ તેમણે ગ્રાન્ટ મેડિકલ કોલેજ, બોમ્બેમાંથી એમબીબીએસનો અભ્યાસ કર્યો. અભ્યાસ પૂર્ણ કર્યા બાદ તેમની નિમણૂક ગુજરાતની એક મોટી હોસ્પિટલમાં પ્રથમ શ્રેણીના ચિકિત્સા અધિકારી તરીકે કરવામાં આવી હતી. ગુજરાત વસવાટ દરમિયાન ટૂંકી માંદગીને કારણે તેઓ નોકરી છોડીને મુંબઈમાં પોતાના પરિવાર પાસે પરત ફર્યા હતા. તેમના આઠમાંથી છ ભાઈ–બહેનોના આંતરજ્ઞાતિય લગ્ન થયા હતા. તે દિવસોમાં મરાઠી બ્રાહ્મણ માટે તે એક અસાધારણ બાબત હતી. એ સંદર્ભે તેઓ જણાવે છે કે, "અમારા પરિવારે આંતરજ્ઞાતિય લગ્નોનો વિરોધ કર્યો ન હતો, કારણ કે આખો પરિવાર શિક્ષિત અને પ્રગતિશીલ હતો."
સવિતા આંબેડકરનો જન્મ ૨૭ જાન્યુઆરી, ૧૯૦૯ના રોજ મુંબઈમાં મરાઠી સરસ્વતી બ્રાહ્મણ પરિવારમાં થયો હતો. તેમનું જન્મનું નામ "શારદા કબીર" હતું. તેમની માતાનું નામ જાનકી અને પિતાનું નામ કૃષ્ણરાવ વિનાયક કબીર હતું. તેમનો પરિવાર મહારાષ્ટ્રના રત્નાગિરી જિલ્લાના દૂર્સ ગામનો રહેવાસી હતો. બાદમાં તેમના પિતા રત્નાગિરીથી બોમ્બે આવ્યા હતા. અહીં તેમણે સર રાવ બહાદુર સી. કે. બોલે રોડ પર, દાદરની પશ્ચિમમાં માતૃછાયામાં એક ઘર ભાડે લીધું હતું.
બી. આર. આંબેડકરની વિવિધ ચળવળોમાં, ભારતીય બંધારણ અને હિન્દુ સંહિતા વિધેયકો તેમજ અન્ય પુસ્તકોના લેખન અને બૌદ્ધ સામૂહિક ધર્માંતરણ દરમિયાન તેમણે બાબાસાહેબની મદદ કરી હતી. બાબાસાહેબ આંબેડકરે તેમના પુસ્તક ધ બુદ્ધ એન્ડ હિઝ ધમ્મની પ્રસ્તાવનામાં પોતાનું જીવન આઠ-દસ વર્ષ સુધી લંબાવવાનો શ્રેય સવિતાબાઈને આપ્યો હતો.
તેમણે "ડૉ. આંબેડકરંચ્ય સહવાસત" નામનું યાદગાર અને આત્મકથનાત્મક મરાઠી પુસ્તક લખ્યું હતું. તેમણે ડૉ. બાબાસાહેબ આંબેડકર ફિલ્મમાં પણ ફાળો આપ્યો હતો. આ ફિલ્મમાં મૃણાલ કુલકર્ણીએ તેમનું પાત્ર ભજવ્યું હતું.
સવિતા ભીમરાવ આંબેડકર એ ભારતીય સામાજિક કાર્યકર્તા, ચિકિત્સક અને ભારતીય બંધારણના પિતા બાબાસાહેબ આંબેડકરના દ્વિતીય પત્ની હતાં. આંબેડકરવાદીઓ અને બૌદ્ધો તેમને માઇ અથવા માઇસાહેબ તરીકે ઓળખાવે છે.
તેઓ ટાઇમ્સ ઑફ ઇન્ડિયાના સળંગ ૪૦ વર્ષ સુધી નૃત્યકલા-સમીક્ષક હતા. તેમને ડાન્સર્સ ગિલ્ડ, મુંબઈના સ્થાપક મંત્રી , મુંબઈ ખાતેના ભારતીય વિદ્યા ભવનના ભવન્સ કલાકેન્દ્રના મંત્રી, મુંબઈની સૂરસિંગાર સંસદ સંસ્થાના વાર્ષિક નૃત્ય મહોત્સવોના કલાનિર્દેશક, ભારત સરકારના ઍડવાઇઝરી ફિલ્મ સેન્સર બોર્ડના સભ્ય, યુનેસ્કોની ઇન્ટરનેશનલ કાઉન્સિલ ઑફ ડાન્સના કારોબારી સમિતિના સભ્ય, તેમજ મહારાજા સયાજીરાવ વિશ્વવિદ્યાલય અને ભારતીય વિદ્યાભવન ખાતે મુલાકાતી પ્રાધ્યાપક તરીકેની કામગીરી પણ બજાવી હતી. ત્યારબાદ દિલ્હી ખાતેની સંગીત-નાટક અકાદમીમાં નૃત્ય વિભાગના મદદનીશ સચિવ તરીકે તેમણે સેવાઓ આપી. તેમણે રવીન્દ્ર ભારતી યુનિવર્સિટી ખાતે અધ્યાપક તરીકે કાર્ય કર્યું હતું. ઉપરાંત રવીન્દ્ર ભારતી યુનિવર્સિટીના નૃત્ય વિભાગ , જવાહરલાલ નહેરુ યુનિવર્સિટી-નવી દિલ્હી સ્કૂલ ઑફ આર્ટ્સ ઍન્ડ ઍસ્થેટિક્સ તથા વિશ્વવિદ્યાલય અનુદાન આયોગ માં સેવાઓ આપી છે.
તેમનો જન્મ ૨૦ ડિસેમ્બર ૧૯૩૩ના દિવસે મુંબઈમાં થયો હતો. બાળપણથી જ તેમને નૃત્યકલા પ્રત્યે આકર્ષણ જાગ્યું. તેઓ સિતારાદેવી, ગોપીકૃષ્ણ જેવા નૃત્યકારોની કલાથી વિશેષ પ્રભાવિત હતા. તેઓ ૧૯૫૬માં મુંબઈ વિશ્વવિદ્યાલમાંથી બી.કૉમ. થયા અને સાહિત્ય તથા સંસ્કૃતના વિષયો સાથે ૧૯૬૩માં એમ.એ.ની પદવી મેળવી. ૧૯૬૪માં તેમણે ચાર્ટર્ડ ઍકાઉન્ટન્ટની પરીક્ષા પાસ કરી. ત્યારબાદ તેમણે નૃત્યશૈલી તથા નાટ્યપરંપરાનો વિષય લઈ ‘ધ ડાન્સ-ડ્રામા ટ્રૅડિશન ઍન્ડ ધ રસ થિયરી’ વિશે મહાનિબંધ લખીને ૧૯૭૭માં મહારાજા સયાજીરાવ વિશ્વવિદ્યાલયમાંથી પી.એચ.ડી.ની પદવી મેળવી. ૧૯૮૬માં કોલકાતા ખાતેની રવીન્દ્ર ભારતી યુનિવર્સિટીમાંથી નૃત્યના વિષયમાં ડી.લિટ.ની પદવી પણ મેળવી. નૃત્યના અભ્યાસ માટે તેઓ સાત ભારતીય ભાષાઓ શીખ્યા હતા. ૨૭ ડિસેમ્બર ૨૦૨૦ના દિવસે હૃદય રોગના હુમલાને કારણે તેમનું અવસાન થયું.
તેઓ ઇન્ડિયન કાઉન્સિલ ઑફ કલ્ચરલ રિલેશન્સ ના સલાહકાર સમિતિના સભ્ય; સંગીત-નાટક અકાદમીની જનરલ કાઉન્સિલના પૂર્વ સભ્ય; કાલિદાસ સન્માન પસંદગી સમિતિના સભ્ય; વિદેશમાં આયોજિત થતા ‘ફેસ્ટિવલ ઑવ્ ઇન્ડિયા’ માટે નર્તકોની પસંદગી સમિતિના સભ્ય; ખજુરાહો ખાતે આયોજિત કરવામાં આવતા નૃત્ય-સમારોહો માટે નર્તકોની પસંદગી સમિતિના સભ્ય જેવા પદો એ સેવા આપી હતી. તેમણે એશિયન કલ્ચરલ કાઉન્સિલ ફેલોશિપ યોજના હસ્તક અમેરિકાની ન્યૂયૉર્ક યુનિવર્સિટીના નૃત્ય વિભાગમાં રેસિડન્ટ પ્રોફેસરનું પદ પણ તેઓ ધરાવતા હતા.
પરંપરાગત તથા શાસ્ત્રીય નૃત્યશૈલીનાં વિવિધ સ્થળો-કેન્દ્રોની મુલાકાત લેવા તેમણે ભારતભરમાં પ્રવાસ ખેડ્યો હતો. તેઓ મુંબઈ દૂરદર્શન પરથી નિયમિત કાર્યક્રમો આપતા. તેમણે ભારતનાં નૃત્યગુરુ-નૃત્યાંગના રુક્મિણીદેવી તથા નૃત્ય સંસ્થા - ‘કલાક્ષેત્ર’ અંગે દસ્તાવેજી ફિલ્મ તૈયાર કરી હતી. ફિલ્મ્સ ડિવિઝન માટે કમલાદેવી ચટ્ટોપાધ્યાય પર આધારિત એક દસ્તાવેજી ફિલ્મ માટેનું લેખનકાર્ય તેમણે કર્યું હતું.
તેમણે ‘છાઉ ડાન્સિઝ ઑફ ઇન્ડિયા’ , ‘ભરતનાટ્યમ્’ , ‘એપ્રિસિયેશન ઑફ ક્લાસિકલ ડાન્સિઝ ઑફ ઇન્ડિયા’, ‘ધ ડાન્સ-ડ્રામા ટ્રૅડિશન ઍન્ડ ધ રસ થિયરી’, ‘ડાન્સ ઍન્ડ ડાન્સર્સ’, ‘કથક’ , ‘ઓડિસી’ તથા ‘કુચિપુડી’ જેવાં પુસ્તકો, નિબંધો અને અભ્યાસલેખો લખ્યા છે. ૨૦૦૫ સુધીમાં ભારતીય શાસ્ત્રીય નૃત્યશૈલીઓ પર આધારિત તેમનાં ૧૨ પુસ્તકો પ્રકાશિત થયાં છે.
સુનીલ કોઠારી એ ભારતીય શાસ્ત્રીય નૃત્યક્ષેત્રના મર્મજ્ઞ, ઇતિહાસકાર, લેખક તથા વિવેચક હતા. તેમણે પદ્મશ્રી, કુમાર સુવર્ણ ચંદ્રક, રણજિતરામ સુવર્ણચંદ્રક જેવા સન્માનો મેળવ્યા હતા.
એકવાર સત્તાધિકારીત થઈ જાય, ફાયરવૉલ પ્રવેશ નીતિઓ લાગુ કરે છે જેમ કે નેટવર્ક વપરાશકર્તાઓ દ્વારા કઈ સેવાઓને ઉપયોગ કરવાની મંજૂરી છે. અનધિકૃત ઉપયોગને રોકવા માટે અસરકારક હોવા છતાં, આ ઘટક સંભવિત રૂપે નુકસાનકારક સામગ્રીને ચકાસવામાં નિષ્ફળ જઈ શકે છે જેમ કે કમ્પ્યુટર પરના વોર્મ્સ અથવા ટ્રોજનને નેટવર્ક પર પ્રસારિત કરવામાં આવે છે. એન્ટિ-વાયરસ સૉફ્ટવેર અથવા ઘૂંસપેંઠ નિવારણ પ્રણાલી આવા મૉલવેરની ક્રિયાને શોધવામાં અને રોકવામાં સહાય કરે છે. વિસંગતતા આધારિત ઘૂસણખોરી શોધવાની સિસ્ટમ વાયરશેર્ક ટ્રાફિક જેવી નેટવર્કનું નિરીક્ષણ કરી શકે છે અને ઑડિટ હેતુઓ માટે અને પછીથી ઉચ્ચ-સ્તરના વિશ્લેષણ માટે લૉગ થઈ શકે છે. સંપૂર્ણ નેટવર્ક ટ્રાફિક વિશ્લેષણ સાથે બિન-સંચાલિત મશીન લર્નિંગને સંયોજન કરતી નવી સિસ્ટમ્સ દૂષિત ઇનસાઇડર્સ અથવા લક્ષિત બાહ્ય હુમલાખોરોથી સક્રિય નેટવર્ક હુમલાખોરોને શોધી શકે છે જેણે વપરાશકર્તા મશીન અથવા એકાઉન્ટ સાથે ચેડા કર્યા છે.
દ્વિ-પરિબળ પ્રમાણીકરણ : વપરાશકર્તા તેના અધિકૃત વપરાશકર્તા નામ અને પાસવર્ડ ઉપરાન્ત કંઈક વધારાનુ (દા.ત., સુરક્ષા ટોકન અથવા 'ડોંગલ', એટીએમ કાર્ડ અથવા મોબાઇલ ફોન) પ્રમાણીકરણમાં લેવાય છે ;
ત્રણ-પરિબળ પ્રમાણીકરણ : આવા પ્રકારમા ઉપરના બે પ્રમાણીકરણ ઉપરાન્ત વપરાશકર્તાના શારિરીક ઓળખ ની મદદ લેવાય છે.
સોફિસ્ટો અથવા સોફિસ્ટ-ચિન્તકો પ્રાચીન ગ્રીસમાં વ્યાકરણ, વાગ્મિતા તેમજ કાયદાશાસ્ત્રના ક્ષેત્રે શિક્ષણ આપનારા તદવિદો હતા. સોક્રેટિસ પૂર્વેના જે શિક્ષકો યુવાન ઍથેન્સવાસીઓને દલીલ કરવાની કળા, પ્રભાવક રીતે બોલવાની કળા ફી લઈને, કોઈ સંસ્થા સ્થાપ્યા વગર, જુદે જુદે સ્થળે શીખવતા, તેમને 'સોફિસ્ટ-ચિન્તકો' તરીકે ઓળખવામાં આવતા હતા. સોફિસ્ટ-ચિન્તકોએ તત્ત્વજ્ઞાનનો કોઈ સંપ્રદાય સ્થાપ્યો નથી; તેમ છતાં આ ચિન્તકોની એક મહત્ત્વની સમાન માન્યતા એ હતી કે સત્યના કે નૈતિકતાનાં કોઈ સર્વદેશી અફર અને વસ્તુલક્ષી ધોરણો હોતા જ નથી. જ્ઞાન અને નૈતિકતા તદ્દન વ્યક્તિસાપેક્ષ છે. જેને જે સાચું લાગે તે તેને માટે સાચું છે; જેને જે આદર્શરૂપ લાગે તે તેને માટે ઉચિત છે. જ્ઞાન કે સદાચારનાં સર્વમાન્ય કોઈ ધોરણો જ નથી; જેમાં માનવું હોય તેમાં વ્યક્તિ માની શકે છે - એવો મત આ ચિન્તકો ધરાવતા હતા. પ્રોટાગોરાસ, ગૉર્જિયાસ વગેરે પ્રસિદ્ધ ગ્રીક સોફિસ્ટ-ચિન્તકો હતા.
ઍથેન્સની રાજકીય લોકશાહી માટે તે સમયે સહુની અસરકારક ભાગીદારી આવશ્યક હતી; તેમજ સાર્વજનિક હિતના નિર્ણયો લેવા માટે દલીલો કરવાની જરૂર પડતી. તેથી, વાદ-વિવાદમાં કુશળ વક્તાઓની તાલીમ તે સમયે અનિવાર્ય બની ગઈ હતી. જાહેર વ્યાખ્યાનો દ્વારા સોફિસ્ટ શિક્ષકો યુવાનોને વકૃત્વકળા શીખવતા. એ રીતે અસરકારક અને પ્રભાવક દલીલો કરવાની અને સામા પક્ષની દલીલનું યુક્તિપૂર્વક ખંડન કરવાની તેમને આવા સોફિસ્ટો પાસેથી તાલીમ મળતી. સોફિસ્ટો દ્વારા કરવામાં આવેલ સઘળી દલીલો હંમેશા વાજબી તાર્કિક-નિષ્પક્ષ દલીલો ન હતી, છતાં શ્રોતાને દલીલ સાચી હોવાનો આભાસ થતો.
પ્રોટાગોરાસ માનતા હતા કે, જે કંઈ છે તેને માટે અને જે કંઈ નથી તેને માટે એટલે કે સર્વ બાબતો માટે કેવળ મનુષ્ય જ પ્રમાણ છે. તેમનું પ્રખ્યાત કથન છે: . તેમને કહ્યું કે, સત્ય કે નૈતિક મૂલ્યો બધું જ મનુષ્યસાપેક્ષ છે; એટલું જ નહિ, પણ તે વ્યક્તિસાપેક્ષ પણ છે. સત્ય, નૈતિકતા કે સૌંદર્યના ધોરણો અને તે ધોરણોના વાજબીપણાનો નિર્ણય કેવળ મનુષ્યો જ કરે છે તે જોતા, જેને જે સાચું લાગે તે તેને માટે સાચું અને જેને જે સારું લાગે તે તેને માટે સારું છે. આવા સંપૂર્ણ વ્યક્તિસાપેક્ષવાદને ઘણા વિદ્વાનો સંશયવાદ તરીકે પણ ઓળખાવે છે.
પ્રોટાગોરાસ : પ્રોટાગોરસને સૌથી પહેલા સોફિસ્ટ તરીકે ઓળખવામાં આવે છે. દેવવિષયક એક લખાણમાં તેમણે કહ્યું હતું કે, 'હું દેવનું સન્માન કરું છું, પણ તેઓ અસ્તિત્વમાં છે કે કેમ તેને વિશે હું કશું જાણતો નથી.' તેમનું આવું મંતવ્ય લોકોને માન્ય ન થયું અને કેટલાક વિદ્વાનો માને છે કે તેમને ઍથેન્સ છોડવાની જે ફરજ પડી તેનાં કેટલાક કારણોમાં આ ઘટનાનો પણ સમાવેશ થાય છે.
સોફિસ્ટ-ચિન્તકો વિદ્યાર્થીઓને વકૃત્વકળામાં પારંગત બનાવવાનું કામ કરતા. તેઓ વિદ્યાર્થીઓને દલીલોની વિવિધ યુક્તિઓ શીખવતા, તેમજ નબળી દલીલને કેવી રીતે સબળ બનાવીને મૂકવી તેની યુક્તિઓ તેઓ સમજાવતા હતા. સોક્રેટિસ, પ્લેટો અને એરિસ્ટોટલે તેમના સાપેક્ષવાદનો અને તેમની મત-સ્થાપન માટેની શબ્દછળ અને વાક્યછળ વાળી રીતોનો અસ્વીકાર કર્યો હતો.
જૈન જ્યોતિષશાસ્ત્ર મુજબ, અવસર્પિણી કાળના ત્રણ આરા સુધી કલ્પવૃક્ષો લોકોને જરૂરી જીવન સામગ્રીઓ પૂરી પાડે છે, પરંતુ ત્રીજા આરાના અંત તરફ, તેમની ઉપજ લુપ્ત થાય છે. અમુક ગ્રંથોમાં આઠ પ્રકરના કલ્પવૃક્ષો વર્ણવવામાં આવ્યા છે, જેમાંના દરેક જુદી જુદી જરૂરિયાતો પૂરી પાડતા. દા.ત. "મધ્યાંગ વૃક્ષ" માંથી સ્વાદિષ્ટ અને પૌષ્ટિક પીણાં મેળવી શકાતા; "ભોજનાંગ" માંથી, સ્વાદિષ્ટ ખોરાક; "જ્યોતિરાંગ" માંથી, સૂર્ય અને ચંદ્ર કરતાં વધુ પ્રકાશ; જ્યારે "દોપાંગ" માંથી ઘરની અંદરનો પ્રકાશ મળતો. અન્ય વૃક્ષો ઘરો, સંગીતનાં ઉપકરણો, રાચરચીલા, સરસ વસ્ત્રો, માળા અને સુગંધ પૂરા પાડતા.
કલ્પવૃક્ષનો ઉદ્ભવ સમુદ્ર મંથન દરમ્યાન કામધેનુ સાથે થયો હતો. દેવતાઓનો રાજા, ઇન્દ્ર, આ વૃક્ષ સાથે સ્વર્ગમાં પાછો ફર્યો. ઘણા વૃક્ષોને કલ્પવૃક્ષ સાથે સરખાવવામાં આવે છે જેમકે પારિજાત , વડ , બાવળ, મહુડો , ખીજડો , ચિઉરા કે ચેઉલી , અને શેતૂર. આ ઝાડને મૂર્તિ શાસ્ત્ર અને સાહિત્યમાં પણ ઉત્કૃષ્ટ સ્થાન મળ્યું છે.
જૈન જ્યોતિષશાસ્ત્ર અનુસાર કલ્પવૃક્ષ ઇચ્છા પૂર્ણ કરતો વૃક્ષ છે જે કાળ ચક્રના પ્રારંભિક તબક્કામાં લોકોની ઇચ્છાઓને પૂર્ણ કરે છે. તે પ્રારંભિક તબક્કામાં બાળકો જોડીમાં જન્મે છે અને કોઈ કર્મ કરતા નથી. ૧૦ પ્રકારના કલ્પવૃક્ષો હોય છે જે વિવિધ ૧૦ પ્રકારની ઈચ્છાઓ પૂર્ણ કરે છે જેમકે નિવાસસ્થાન, વસ્ત્રો, વાસણો, ફળો અને મીઠાઇઓ સહિતના પોષણ, સુખદ સંગીત, આભૂષણ, સુગંધિત ફૂલો, ચમકતા દીવા અને રાત્રે અજવાળતો પ્રકાશ.
હિન્દૂ પૌરાણિક કથા અનુસાર જ્યારે રાક્ષસ અંધકાસૂરે આક્રમણ કર્યું ત્યારે શિવ અને પાર્વતીએ ખૂબ દુઃખી હૃદયે તેમના પુત્રી અરણ્યી વિદાય આપી અને તેને સુરક્ષિત રાખવા માટે દૈવી કલ્પવૃક્ષને સોંપવામાં આવી. પાર્વતીએ કલ્પવૃક્ષને તેમની પુત્રીને "સલામતી, શાણપણ, આરોગ્ય અને ખુશહાલી" સાથે ઉછેરવાની સલાહ આપી અને તેને ઉછેરી વનદેવી, વનની રક્ષક બનાવવા વિનંતી કરી.
કલ્પવૃક્ષ અથવા કલ્પતરૂ અથવા કલ્પદ્રુમ અથવા કલ્પપાદપ તરીકે ઓળખાતું વૃક્ષ હિન્દુ પુરાણો, જૈન ધર્મ અને બોદ્ધ ધર્મ માં આલેખાયેલ એક ઈચ્છા-પૂર્તિ કરનાર દિવ્ય વૃક્ષ છે . પ્રારંભિક કાળના સંસ્કૃત સાહિત્ય સ્રોતોમાં તેનો ઉલ્લેખ છે. તે જૈન જ્યોતિષશાસ્ત્ર અને બૌદ્ધ ધર્મમાં પણ પ્રચલિત વિષય છે.
ફણીશ્વરનાથ રેણુનો જન્મ ૪ માર્ચ ૧૯૨૧ના રોજ બિહારના અરરિયા જિલ્લાના ફારબિસગંજ પાસેના ઔરાહી હિંગના ગામમાં થયો હતો. તે સમયે આ ગામ પૂર્ણિયા જિલ્લામાં ગણાતું હતું , તેમનું શિક્ષણ ભારત અને નેપાળમાં થયું હતું. તેમણે પ્રાથમિક શિક્ષણ ફારબિસગંજ અને અરરિયામાં પ્રાપ્ત કર્યું હતું. જયારે મેટ્રિક નો અભ્યાસ નેપાળના વિરાટનગરમાં આવેલા વિરાટનગર આદર્શ વિદ્યાલય માંથી કર્યો હતો . તેમણે ઇન્ટરમીડિએટર કાશી હિન્દૂ વિશ્વ વિદ્યાલયમાંથી કર્યું , તેઓ ૧૯૪૨ના ભારત છોડો આંદોલનમાં પણ જોડાયા. ૧૯૫૦માં થયેલા નેપાળી ક્રાંતિકારી આંદોલનમાં પણ તેઓએ ભાગ લીધો, જેના પરિણામે નેપાળમાં લોકતાંત્રિક વ્યવસ્થા અમલ માં આવી. પટના વિશ્વ વિદ્યાલયના વિદ્યાર્થીઓ સાથે છાત્ર સંઘર્ષ સમિતિમાં તેઓએ ભાગ લીધો, અને જયપ્રકાશનારાયણના સંપુર્ણક્રાંતિ આંદોલનમાં પણ મહત્વની ભૂમિકા ભજવી હતી.
હિન્દી સાહિત્યમાં રેણુજીને પોતાની નવલકથા મૈલા આંચલ માટે જેટલી પ્રસિદ્ધિ મળી એટલી ભાગ્યેજ કોઈને મળી હશે. નવલકથા પ્રસિદ્ધ થતાની સાથે જ રાતો રાત તેઓ હિન્દી સાહિત્યના એક મોટા ગજાના નવલકથાકાર તરીકેની નામના પામ્યા, કેટલાક વિવેચકોએતો મૈલા આંચલને હિન્દી સાહિત્યમાં ગૌદાન પછીની સર્વશ્રેષ્ઠ નવલકથા જાહેર કરી. જોકે એ પછી તો તેમના વિરોધીઓએ વિવાદ પણ પેદા કર્યો, તેમની આ નવલકથાને સતીનાથ ભાદુરીની બાંગ્લા નવલકથા 'ધોધાઈ ચરિત માનસ' ની નકલ હોવાનો દાવો કરાયો. જોકે સમય સાથે તેમના વિરોધીઓના આ જૂથ આરોપો પણ પણ શાંત થયી ગયા.
ફણીશ્વરનાથ રેણુ હિન્દી ભાષાના પ્રમુખ સાહિત્યકાર હતા. તેમની પહેલી જ નવલકથા મૈલા આંચલ ખુબ જ પ્રસિદ્ધિ પામી હતી, અને જેના માટે તેમને પદ્મશ્રી પુરષ્કારથી સન્માનિત કરવામાં આવ્યા હતા.
૧૯૫૨-૫૩ ના સમયમાં તેઓ ખુબજ ગંભીર રીતે બીમાર થયા, આ એજ સમયગાળો હતો જયારે તેઓ લેખનક્ષેત્રે પણ સક્રિય થયેલા. તેઓએ હિન્દી સાહિત્યમાં પ્રાદેશિક કથાઓ સૌપ્રથમવાર લખવાની શરૂઆત કરી હતી.
૧૯૨૦માં તેઓ ભારતીય રાષ્ટ્રીય કોંગ્રેસના પુર્ણકાલીન સક્રિય કાર્યકર બન્યા. ૧૯૨૧માં તેમણે વિરુધુનગરમાં કોંગ્રેસી નેતાઓની સભાઓનું આયોજન કર્યું. તેઓ મહાત્મા ગાંધીની મુલાકાત માટે ઉત્સુક હતા અને ૨૧ સપ્ટેમ્બર ૧૯૨૧માં ગાંધીજીના મદુરાઇ પ્રવાસ દરમિયાન તેમની સાથે મુલાકાત કરી. તેમણે કોંગ્રેસના પ્રચાર-પ્રસાર માટે ગામડાંઓનો પ્રવાસ કર્યો. ૧૯૨૨માં અસહયોગ આંદોલનના ભાગરૂપે પ્રિન્સ ઓફ વેલની ભારત મુલાકાતનો વિરોધ કર્યો અને મદ્રાસ ખાતે આયોજીત વિરોધ પ્રદર્શનનું નેતૃત્ત્વ કર્યું. જૂન ૧૯૩૦માં દાંડી માર્ચની સમાંતરે વેદારણ્યમ ખાતેના મીઠાના સત્યાગ્રહમાં ભાગ લેવા બદલ બે વર્ષની કારાવાસની સજા ભોગવી
કામરાજે મદ્રાસ રાજ્યના તત્કાલીન ગવર્નર સર આર્થર હોપ દ્વારા દ્વિતીય વિશ્વ યુદ્ધ માટે ભંડોળ એકત્ર કરવાની કામગીરીનો વિરોધ કરતાં રાજ્યમાં જોરદાર લડત ચલાવી. ડિસેમ્બર ૧૯૪૦માં ભંડોળ એકત્ર કરવાની કામગીરી વિરુદ્ધ ભાષણો આપવા બદલ ભારતના રક્ષા નિયમો અંતર્ગત ગંતૂર ખાતે ધરપકડ કરાઈ અને વેલ્લોરની સેન્ટ્રલ જેલમાં મોકલી દેવાયા. જેલવાસ દરમિયાન જ તેઓ વિરુધુનગર નગરપાલિકામાં કાઉન્સિલર તરીકે ચૂંટાયા. નવ માસની જેલની સજા બાદ નવેમ્બર ૧૯૪૧માં જેલમાંથી છૂટતાંની સાથે નગરનિગમના સભ્યપદેથી રાજીનામું આપ્યું. તેમણે અનુભવ્યું કે પદ કરતાં રાષ્ટ્રની જવાબદારીઓ વધુ મહત્ત્વની છે.
૧૯૪૨માં કામરાજે અખિલ ભારતીય કોંગ્રેસ સમિતિના મુંબઈ અધિવેશનમાં ભાગ લીધો તથા ભારત છોડો આંદોલનની પ્રચાર સામગ્રીના પ્રસાર માટેની જવાબદારી ઉપાડી લીધી. પોલીસે અધિવેશનમાં ભાગ લેનારા તમામ નેતાઓની ધરપકડના આદેશ આપ્યા જે અંતર્ગત ઓગસ્ટ ૧૯૪૨માં તેમની ધરપકડ કરાઈ. તેઓ ત્રણ વર્ષ નજરકેદ રહ્યા બાદ જૂન ૧૯૪૫માં મુક્ત કરવામાં આવ્યા. આ તેમની અંતિમ જેલયાત્રા હતી. કામરાજને સ્વતંત્રતા સમર્થક પ્રવૃત્તિઓ માટે બ્રિટીશ શાસન દરમિયાન છ વાર કેદ કરવામાં આવ્યા અને ત્રણ હજારથી પણ વધુ દિવસો જેલવાસમાં પસાર કર્યા.
કામરાજનો જન્મ ૧૫ જુલાઇ ૧૯૦૩ના રોજ તમિલનાડુ રાજ્યના વિરુધુનગર ખાતે કુમારસ્વામી નાદર અને શિવાકામી અમાલને ત્યાં થયો હતો. તેમનું મૂળ નામ કામાક્ષી હતું પરંતુ તેઓ કામરાજ તરીકે જ ઓળખાતા હતા. તેમના પિતા કુમારસ્વામી વેપારી હતા. તેમણે ૧૯૦૭માં શાળામાં પ્રવેશ મેળવ્યો પરંતુ ૬ વર્ષની ઉંમરે તેમના પિતાનું અવસાન થતાં શાળા અભ્યાસ અધૂરો છોડી કુટુંબ નિર્વાહમાં માતાની મદદમાં લાગી ગયા.
કિશોરાવસ્થા દરમિયાન કામરાજ હોમરુલ આંદોલનના જાહેર સભા–સરઘસોમાં ભાગ લેવા લાગ્યા તથા સમાચારપત્રોના વાંચનથી તત્કાલીન રાજનૈતિક પરિસ્થિતિઓમાં રસ-રુચિ વિકસિત કરી. જલિયાંવાલા બાગ હત્યાકાંડની ઘટના તેમના જીવનમાં નિર્ણાયક સાબિત થઈ. આ ઘટનાથી પ્રભાવિત થઈને તેમણે ભારતીય સ્વતંત્રતા ચળવળમાં હિસ્સો લેવાનો નિર્ણય કર્યો.
વ્હિટમૅનનો જન્મ ૩૧ મે ૧૮૧૯ના રોજ વેસ્ટ હિલ્સ, લૉંગ આઇલેન્ડ, ન્યૂ યૉર્ક ખાતે થયો હતો. નવ સંતાનોમાં ત્રીજા જન્મેલા વૉલ્ટરે પોતાનું નામ પાછળથી 'વૉલ્ટર'ને બદલે 'વૉલ્ટ' રાખેલું. માતાનું નામ લૂઇસા વાન વેલ્સર અને પિતાનું નામ વૉલ્ટર વ્હિટમૅન હતું. નવ ભાઈ-બહેનો અને માતા-પિતા એમ અગિયાર વ્યક્તિઓના બહોળા કુટુંબમાં વ્હિટમૅનનો ઉછેર ખૂબ જ સામાન્ય કહી શકાય તેવી પરિસ્થિતિમાં થયો હતો. તેમના વડવાઓ મૂળ ઇંગ્લેન્ડમાંથી અમેરિકા આવીને કનેક્ટિકટ રાજ્યમાં અને પાછળથી હંટિંગ્ટનમાં સ્થિર થયેલા. ચાર વર્ષના વ્હિટમૅનને લઈ માતાપિતા બ્રુકલિનમાં રહેવા ગયેલાં.
વ્હિટમૅન ૧૮૨૦ના દસકાના અંતમાં વિકાસ પામેલ ગુણાતીતવાદ નામની દાર્શનિક ચળવળ અને તેની વિચારધારાથી ખૂબ જ પ્રભાવિત થયા હતા અને તેથી જ આ ચળવળ સાથે જોડાયેલા અન્ય ફિલસૂફોની જેમ વ્યક્તિની આંતરિક શક્તિ ઉપર અડગ શ્રદ્ધા ધરાવતા હતા.
અબ્રાહમ લિંકનના મૃત્યુ ના શોકમાંથી નીપજેલાં તેમના બે કરૂણપ્રશસ્તિ કાવ્યો 'વ્હેન લિલેક્સ લાસ્ટ ઈન ધ ડોરયાર્ડ બ્લૂઝ' અને 'ઓ કૅપ્ટન! માય કૅપ્ટન!' ૧૮૬૫માં પ્રસિદ્ધ થયેલા.
પૂના કરાર એ મહાત્મા ગાંધી અને બાબાસાહેબ આંબેડકર વચ્ચે ૧૯૩૨માં બ્રિટિશ ભારતની ધારાસભામાં દલિતો માટે ચૂંટણી બેઠકો અનામત રાખવા અંગે દલિત વર્ગો અને ઉચ્ચ જાતિના હિન્દુ નેતાઓ વચ્ચે કરવામાં આવેલી સમજૂતી હતી. બ્રિટિશ વડા પ્રધાન રામસે મેકડોનાલ્ડ દ્વારા બ્રિટિશ ભારતમાં પ્રાંતીય વિધાનસભાઓના સભ્યોની ચૂંટણી માટે દલિતોને અલગ મતદારમંડળો આપવાના નિર્ણયના વિરોધમાં ગાંધીજી જેલમાં જે ઉપવાસ કરી રહ્યા હતા તેનો અંત લાવવાના સાધન તરીકે પુણેની યરવડા મધ્યસ્થ જેલમાં ૨૪ સપ્ટેમ્બર ૧૯૩૨ના રોજ દલિતો વતી ભીમરાવ આંબેડકર અને ઉચ્ચ જાતિના હિન્દુ પ્રતિનિધિ તરીકે મદન મોહન માલવીયએ તેના પર હસ્તાક્ષર કર્યા હતા.
મતવિસ્તારની સામાન્ય મતદાર યાદીમાં નોંધાયેલા દલિત વર્ગના તમામ સભ્યો એક મતદારમંડળની રચના કરશે જે એક જ મતની પદ્ધતિથી આવી દરેક અનામત બેઠકો માટે દલિત વર્ગોના ચાર ઉમેદવારોની પેનલની ચૂંટણી કરશે અને આવી પ્રાથમિક ચૂંટણીમાં સૌથી વધુ મત મેળવનારા ચાર વ્યક્તિઓ સામાન્ય મતદાતાઓ દ્વારા ચૂંટણી માટેના ઉમેદવારો હશે.
આ સમજૂતીએ દલિત વર્ગ માટે એક અલગ મતદારમંડળના પ્રસ્તાવને ફગાવી દીધો હતો, પરંતુ દલિત વર્ગ માટે અનામત બેઠકોની સંખ્યા પ્રાંતીય ધારાસભાઓમાં ૭૧થી વધારીને ૧૪૮ અને કેન્દ્રીય ધારાસભાની કુલ બેઠકોની ૧૮ ટકા કરવામાં આવી હતી.
કેન્દ્રીય ધારાસભામાં દલિત વર્ગોનું પ્રતિનિધિત્વ પણ ઉપરની કલમમાં કરવામાં આવેલ જોગવાઈ અનુસાર પ્રાથમિક ચૂંટણીની પદ્ધતિ દ્વારા સંયુક્ત મતદારમંડળો અને અનામત બેઠકોના સિદ્ધાંત પર રહેશે.
કેન્દ્રીય ધારાસભામાં સામાન્ય મતદાતાઓને ફાળવવામાં આવેલી કુલ બેઠકોમાંથી ૧૮ ટકા બેઠકો દલિત વર્ગો માટે અનામત રાખવામાં આવશે.
ક્લાઉડ કમ્પ્યુટિંગ અને સ્ટોરેજ તેમના વપરાશકર્તાઓના ડેટાને તૃતીય-પક્ષ ડેટા સેન્ટર્સમાં સ્ટોર કરવા અને પ્રોસેસ કરવાની ક્ષમતા પૂરી પાડે છે. ક્લાઉડ કમ્પ્યુટિંગ સાથે સંકળાયેલ સુરક્ષા ચિંતાઓ બે વ્યાપક કેટેગરીમાં આવે છે: ક્લાઉડ પ્રદાતાઓ દ્વારા સામનો કરવામાં આવતી સુરક્ષા સમસ્યાઓ અને તેમના ગ્રાહકોની (કંપનીઓ અથવા સંસ્થાઓ કે જેઓ એપ્લિકેશનને હોસ્ટ કરે છે અથવા મેઘ પર ડેટા સ્ટોર કરે છે) સુરક્ષા સમસ્યાઓ. પ્રદાતાએ તેની ખાતરી કરવી આવશ્યક છે કે તેમનો ઇન્ફ્રાસ્ટ્રક્ચર સુરક્ષિત છે અને તેમના ગ્રાહકોનો ડેટા અને એપ્લિકેશંસ સુરક્ષિત છે, જ્યારે વપરાશકર્તાએ તેમની એપ્લિકેશનને મજબુત બનાવવા અને મજબૂત પાસવર્ડ્સ અને પ્રમાણીકરણ પગલાંનો ઉપયોગ કરવો જોઈએ.
ડેટા ગોપનીયતા એ સંપત્તિ છે કે જેમાં ડેટાની સામગ્રીને ગેરકાયદેસર વપરાશકર્તાઓ માટે ઉપલબ્ધ અથવા જાહેર કરવામાં આવતી નથી. આઉટસોર્સ કરેલો ડેટા ક્લાઉડમાં સંગ્રહિત થાય છે અને માલિકોના સીધા નિયંત્રણથી બહાર હોય છે. ફક્ત અધિકૃત વપરાશકર્તાઓ સંવેદનશીલ ડેટાને પ્રાપ્ત કરી શકે છે જ્યારે ક્લાઉડ પ્રદાતાઓ સહિત અન્ય લોકોએ ડેટાની કોઈ માહિતી મેળવી ન લેવી જોઈએ. દરમિયાન, ડેટા માલિકો ક્લાઉડ પ્રદાતાઓ અથવા અન્ય વિરોધીને ડેટા લિકેજ વિના ક્લાઉડ ડેટા સેવાઓ, દા.ત. ડેટા શોધ, ડેટા ગણતરી અને ડેટા શેરિંગનો સંપૂર્ણ ઉપયોગ કરવાની અપેક્ષા રાખે છે.
ક્લાઉડ સુરક્ષા આર્કિટેક્ચર ફક્ત ત્યારે જ અસરકારક છે જો સાચા રક્ષણાત્મક અમલીકરણો સ્થાને હોય. કાર્યક્ષમ ક્લાઉડ સુરક્ષા આર્કિટેક્ચરે સુરક્ષા વ્યવસ્થાપન સાથે ઉદભવતા મુદ્દાઓને ઓળખવા જોઈએ. સુરક્ષા વ્યવસ્થાપન સુરક્ષા નિયંત્રણો સાથે આ મુદ્દાઓને ધ્યાનમાં લે છે. આ નિયંત્રણો સિસ્ટમમાં રહેલી કોઈપણ નબળાઇઓને સુરક્ષિત રાખવા અને હુમલાની અસરને ઘટાડવા માટે મૂકવામાં આવ્યા છે. જ્યારે ક્લાઉડ સિક્યુરિટી આર્કિટેક્ચર પાછળ ઘણા પ્રકારના નિયંત્રણ હોય છે, તે સામાન્ય રીતે નીચેની કેટેગરીમાંની એકમાં મળી શકે છે:
સંસાધનોનું રક્ષણ કરવા, ખર્ચ ઘટાડવા અને કાર્યક્ષમતા જાળવવા માટે ક્લાઉડ સેવા પ્રદાતાઓ ઘણીવાર એક જ સર્વર પર એક કરતા વધુ ગ્રાહકોનો ડેટા સ્ટોર કરે છે. પરિણામે, એવી સંભાવના છે કે એક વપરાશકર્તાનો ખાનગી ડેટા અન્ય વપરાશકર્તાઓ દ્વારા જોઈ શકાય છે. આવી સંવેદનશીલ પરિસ્થિતિઓને હેન્ડલ કરવા માટે, ક્લાઉડ સેવા પ્રદાતાઓએ યોગ્ય ડેટા આઇસોલેશન અને લોજિકલ સ્ટોરેજ એકત્રીકરણની ખાતરી કરવી જોઈએ.
ક્લાઉડ કમ્પ્યુટિંગ સુરક્ષા અથવા, વધુ સરળ રીતે, ક્લાઉડ સુરક્ષા એ વર્ચ્યુઅલાઇઝ્ડ આઇપી, ડેટા, એપ્લિકેશન, સેવાઓ અને ક્લાઉડ કમ્પ્યુટિંગના સંકળાયેલ ઇન્ફ્રાસ્ટ્રક્ચરને સુરક્ષિત રાખવા માટે ઉપયોગમાં લેવામાં આવતી નીતિઓ, તકનીકો, એપ્લિકેશનો અને નિયંત્રણોના વિશાળ સમૂહનો સંદર્ભ આપે છે. તે કમ્પ્યુટર સુરક્ષા, નેટવર્ક સુરક્ષા અને વધુ વ્યાપકપણે માહિતી સુરક્ષાનું પેટા ડોમેન છે.
જ્યારે કોઈ સંગઠન જાહેર ક્લાઉડ પર ડેટા અથવા હોસ્ટ એપ્લિકેશનોને સ્ટોર કરવાનું પસંદ કરે છે, ત્યારે તે તેની માહિતીને હોસ્ટ કરનારા સર્વરોની ભૌતિક પહોંચ ગુમાવે છે. પરિણામે, સંભવિત સંવેદનશીલ ડેટાને અંદરના હુમલાઓનું જોખમ રહેલું છે. તેથી, શંકાસ્પદ પ્રવૃત્તિ માટે ડેટા સેન્ટર્સનું વારંવાર નિરીક્ષણ કરવું આવશ્યક છે.
નિવારક નિયંત્રણો ઘટનાઓ સામે સિસ્ટમને મજબૂત બનાવે છે, સામાન્ય રીતે જો નબળાઈઓ દૂર કરવામાં ન આવે તો સામાન્ય રીતે ઘટાડીને. ઉદાહરણ તરીકે, વાદળ વપરાશકર્તાઓની સશક્તિકરણ, અનધિકૃત વપરાશકર્તાઓ ક્લાઉડ સિસ્ટમોમા પ્રવેશ કરી શકે છે તેવી શક્યતા ઓછી કરે છે, અને ક્લાઉડ વપરાશકર્તાઓ હકારાત્મક રૂપે ઓળખાય છે.
સુધારાત્મક નિયંત્રણ સામાન્ય રીતે નુકસાનને મર્યાદિત કરીને, કોઈ ઘટનાના પરિણામો ઘટાડે છે. તે કોઈ ઘટના દરમિયાન અથવા પછી અમલમાં આવે છે. સમાધાનકારી સિસ્ટમને ફરીથી બનાવવા માટે સિસ્ટમ બેકઅપ્સને પુનર્સ્થાપિત કરવું એ સુધારાત્મક નિયંત્રણનું ઉદાહરણ છે.
આ નિયંત્રણોનો હેતુ ક્લાઉડ સિસ્ટમ પરના હુમલા ઘટાડવા માટે છે. વાડ અથવા મિલકત પરના ચેતવણી ચિન્હની જેમ, નિવારક નિયંત્રણ સામાન્ય રીતે સંભવિત હુમલાખોરોને જાણ કરીને જોખમનું સ્તર ઘટાડે છે કે જો તેઓ આગળ વધે તો તેમના માટે પ્રતિકૂળ પરિણામો આવશે.
સંખ્યાબંધ સુરક્ષા સંકટ ક્લાઉડ ડેટા સેવાઓ સાથે સંકળાયેલા છે: પરંપરાગત સુરક્ષા સંકટ, જેમ કે ગેરકાયદેસર આક્રમણ અને સર્વિસ એટેકનો ઇનકાર, વર્ચ્યુઅલાઇઝેશન નબળાઈઓ અને દુરૂપયોગ. નીચેની સુરક્ષા આવશ્યકતાઓ સુરક્ષા સંકટને મર્યાદિત કરે છે.
ક્લાઉડ ઇન્ફ્રાસ્ટ્રક્ચરના અમલીકરણમાં વર્ચ્યુઅલાઈઝેશનનો વ્યાપક ઉપયોગ ગ્રાહકો અથવા જાહેર ક્લાઉડ સેવાના ભાડૂતો માટે અનન્ય સુરક્ષા ચિંતાઓ લાવે છે. વર્ચ્યુઅલાઇઝેશન, ઓપરેટિંગ સિસ્ટમ અને અંતર્ગત હાર્ડવેર વચ્ચેના સંબંધોને બદલી નાખે છે.
શોધક નિયંત્રણો એ થાય છે કે બનેલી કોઈપણ ઘટનાઓને શોધી કાઢવા અને યોગ્ય પ્રતિક્રિયા આપવાનો છે. હુમલોની ઘટનામાં, શોધક નિયંત્રણો સમસ્યાનું નિરાકરણ લાવવા માટે નિવારક અથવા સુધારાત્મક નિયંત્રણનો સંકેત આપશે
તેઓ ફિલ્મ નિર્માતા કુમારસેન સમર્થ અને ફિલ્મ અભિનેત્રી શોભના સમર્થની પુત્રી હતા. નૂતને તેની કારકીર્દિની શરૂઆત તેની માતા દ્વારા નિર્દેશિત ૧૯૫૦ની ફિલ્મ 'હમારી બેટી'માં ૧૪ વર્ષની વયે કરી હતી. ત્યારબાદ તેમણે નગીના અને હમલોગ જેવી ફિલ્મોમાં અભિનય કર્યો. સીમા માં તેમની ભૂમિકા એ તેમને વ્યાપક ઓળખ અને શ્રેષ્ઠ અભિનેત્રી માટેનો ફિલ્મફેર એવોર્ડ મેળવી આપ્યો. તેમણે ૧૯૬૦થી ૧૯૭૦ ના દાયકાના અંત સુધી ફિલ્મોમાં અગ્રણી ભૂમિકાઓ ભજવી હતી અને ત્યાર બાદ સુજાતા , બંદિની , મિલન અને મૈં તુલસી તેરે આંગન કી માં તેમની ભૂમિકા માટે તેમને અન્ય ચાર એવોર્ડ મળ્યા. આ સમયગાળાની તેમની અન્ય કેટલીક ફિલ્મોમાં અનારી , છાલિયા , તેરે ઘર કે સામને , સરસ્વતીચંદ્ર , અનુરાગ અને સૌદાગર નો સમાવેશ થાય છે. ૧૯૮૦ ના દાયકામાં, નુતને ચરિત્ર ભૂમિકાઓ ભજવવાનું શરૂ કર્યું અને તેમના મૃત્યુના થોડા સમય પહેલા સુધી તેમણે કામ કરવાનું ચાલુ રાખ્યું. તેમણે સાજન કી સહેલી , મેરી જંગ અને નામ જેવી ફિલ્મોમાં મોટે ભાગે માતાની ભૂમિકાઓ ભજવી કરી હતી. મેરી જંગમાં તેના અભિનયથી તેમને તે વખતે શ્રેષ્ઠ સહાયક અભિનેત્રી શ્રેણીમાં છઠ્ઠો અને છેલ્લો ફિલ્મફેર એવોર્ડ મળ્યો હતો.
નૂતનનો જન્મ એક મરાઠી ચંદ્રસેનિયા કાયસ્થ પ્રભુ એટાલે કે સીકેપી પરિવારમાં થયો હતો. તેઓ ફિલ્મ નિર્દેશક અને કવિ એવા કુમારસેન સમર્થ અને અભિનેત્રી શોભના સમર્થ ના પુત્રી હતા અને તેમના ચાર બાળકોમાં સૌથી તેઓ સૌથી મોટા હતાં. તેમનો જન્મ ૪ જૂન ૧૯૩૬ ના દિવસે થયો હતો. બાળપણમાં તેમને પાતળી અને કદરૂપી જેવા વિશેષણોથી નવાજવામાં આવતાં. તેમને બે બહેનો હતી: અભિનેત્રી તનુજા અને ચતુરા અને એક ભાઈ હતો - જયદીપ. જયદીપના જન્મ પહેલાં જ તેના માતા-પિતા છૂટા પડ્યા હતા. નૂતન ૧૯૫૩ માં વધુ અભ્યાસ માટે સ્વિટ્ઝર્લેન્ડ ગયા તે પહેલાં તેઓ પંચગની સેન્ટ જોસેફ કોન્વેન્ટ સ્કૂલમાં ભણ્યા હતા. શરૂઆતમાં તેમની ફિલ્મો સારું પ્રદર્શન કરવામાં નિષ્ફળ થયા બાદ તેઓ તેમની માતાના કહેવા પર તેમને ત્યાં રહેવા ગયા હતાં. તેણીએ ત્યાં પસાર કરેલા એક વર્ષને તેમણે "મારી જિંદગીમાં સૌથી ખુશહાલ સમય" તરીકે વર્ણવ્યો.
તેમનો પહેલો મોટી ફિલ્મ સીમા હતી, જેના માટે તેમને બેસ્ટ અભિનેત્રી તરીકેનો પોતાનો પહેલો ફિલ્મફેર એવોર્ડ મળ્યો હતો. ત્યાર બાદ તેમણે રોમેન્ટિક કૉમેડી, પેઈંગ ગેસ્ટથી માં દેવ આનંદ સાથે અભિનય કર્યો હતો. ૧૯૫૯ માં તેમણે અનાડી અને બિમલ રોયની સુજાતા જેવી બે સફળ ફિલ્મોમાં અભિનય કર્યો. ૧૯૬૦ અને ૧૯૭૦ ના દાયકામાં તેણીએ છલિયા , સરસ્વતીચંદ્ર , દેવી અને મુખ્ય તુલસી તેરે આંગન કી સહિત ઘણી સફળ ફિલ્મો કરી.